આ મામલે મળતી માહિતી પ્રમાણે રાજકોટમાં એક યુવાન રવિ પરમારની લાશ મળી આવી હતી. આ યુવકના માથાના ભાગે પથ્થરના ઘા મારીને તેની હત્યા થઈ હોવાનુ પ્રાથમિક તારણમાં જાણી શકાય છે. તેના માથાના ભાગે ઘા દેખાઈ રહ્યાં છે. પોલીસે આ મામલો ગણતરીના કલાકોમાં જ સુલઝાવી દીધો હતો. હત્યાની જાણ થતાં પોલીસે આખા શહેરમાં નાકાબંધી કરી દીધી હતી. જેના પગલે બે આરોપીઓની ધરપકડ પણ કરવામાં આવી હતી. આરોપીઓની પૂથપરછ કરતાં તેમણે જણાવ્યું હતું કે તેમણે યુવતીની છેડતી મુદ્દે હત્યા કરી હતી. હાલ આ મામલે પોલીસે વધુ પૂછપરછ કરી રહ્યાં છે અને તપાસની કાર્યવાહી આગળ ધપાવી રહ્યાં છે.